ადიბ შიშაქლი

ადიბ შიშაქლი (, დ. 1909, ჰამა — ღ. 27 ეკენია, 1964, სერისი, ბრაზილია) — სირიალი ოურდუმე დო სახენწიფო მოღალე, სირიაშ პრეზიდენტი დო პრემიერ-მინისტრი 1953–1954 წანეფს.

 ბიოგრაფია 
დებადჷ ქურთეფიშ ფანიას, ნინალენდჷ საფრანგეთიშ არმიას, მოგვიანაფათ გურაფულენდჷ დამასკოშ ოურდუმე აკადემიას (ნამუთ უკული გეგნიღეს ჰომსიშა). თიქ ორდოშე ქაკათჷ სირიაშ სოციალურ ნაციონალურ პარტიას. საფრანგეთიშე  სირიაშ ზოხორინალაშ მეღებაშ უკული ოკათუდჷ არაბეთ-ისრაელიშ 1947-1949 წანეფიშ ლჷმას.

1953 წანაშ მარაშინათუთას ოკათუდჷ ჰუსნი ალ-ზაიმიშ სააწმარენჯო პუტჩის, ნამუშ უკულით ქიანაშ პრეზიდენტო დო პრემიერ-მინისტრო გინირთჷ ჰაშიმ ალ-ათასიქ. შიშაქლიქ ხუჯი ვადუკინჷ პრეზიდენტიშ ინიციატივას სირიაშ დო ერაყიშ გოართოიანაფაშ გეშა. ჰაშიმ ალ-ათასიშ გინორინაშ უკული შიშაქლიქ ქემიოჭირინჷ, ნამჷ-და ახალი პრეზიდენტო გჷნორთედუკო ფავზი სელუ, დე-ფაქტო ნთელი ხეშუულაფა შიშაქლიშ ხეს რდჷ. შიშაქლიქ პოლიტიკური პარტიეფი გოხურგჷ დო გენშეღჷ ოურდუმე დიქტატურა. გეკონწარჷ კონფლიქტიქ დრუზეფწკჷმა, ნამუეფჷთ ზოხორინალაშო მინჭაფუდეს. 1954 წანას, ზოჯჷ დუბომბუდესკო თი რაიონეფი სოდე ოხორანდეს დრუზეფი, თინეფიშ აწორინალაშ დარკებელო. 

1954 წანას, თიქ მიოდინჷ სახენწჷფო გინორთაფაშ შედეგო. პირველაშე ირტჷ ლიბანშა, უკული ბრაზილიაშა, სოდე დოჸვილეს სირიალ დრუზეფქ 1964 წანაშ 27 ეკენიას.

 რესურსები ინტერნეტში 
 Shishakli and the Druze: Integration and Intransigence

კატეგორია:სირიაშ პრეზიდენტეფი
კატეგორია:სირიაშ პრემიერ-მინისტრეფი
კატეგორია:დუნაბადი 1909
კატეგორია:ნაღურა 27 ეკენია
კატეგორია:ნაღურა 1964
კატეგორია:ჸვილირი პრეზიდენტეფი
კატეგორია:ღურელი კათა